Fa e le gore go na le lebaka la go bo re tshela, re batla go le itse le gore le re ama jang. Mo godimo ga moo, fa e le gore Modimo o teng mme re sa itse, go raya gore ga re na tshedimosetso e e boammaaruri ka lobopo. Morago ga phitlho, Poli o ne a fudugela kwa Canada le morwawe yo mmotlana wa dingwaga tse 15 e bong Daniel. Fa ba le koo, ba ne ba kopanela le phuthego nngwe ya Basupi ba ga Jehofa. Poli a re, “bakaulengwe ba mo phuthegong ya rona e ntšha ba ne ba sa itse sepe ka se se re diragaletseng le ka maemo a rona a a boima. Le fa go ntse jalo, seno ga se a ka sa ba thibela go re atamela, go re gomotsa ka mafoko a bopelonomi le go re thusa. Ruri eno e ne e le thuso e e botlhokwa thata, segolobogolo mo nakong eo e morwaake a neng a tlhoka rraagwe thata! Ba ba eteletseng pele mo phuthegong ba ne ba bontsha gore ba kgatlhegela Daniel fela thata. Mongwe wa bone o ne a tlhomamisa gore o laletsa Daniel fa a ya go itapolosa le ditsala tsa gagwe kgotsa fa ba ya go tshameka bolo.” Gone jaanong Poli le morwawe ba tsweletse sentle.